cyanic-selkie/wikianc huggingface dataset:
พระสุนทรราชวงศาฯ (เจ้าฝ่ายบุต)
การศาสนา
พ.ศ 2395 หลังจากที่ท้าวฝ่ายบุต กลับลงมาอาศัยอยู่ที่เมืองยศสุนทร มีรับสั่งให้เมืองแสน เมืองจันทร์ ท้าวเพียกรมการเมืองนำไพร่พลสร้างวัดขึ้นตรงบริเวณประหารชีวิตเจ้าอุปราชบุตร และเจ้าคำม่วน ซึ่งทั้งสองมีศักดิ์เป็นหลานอาว์ของพระสุนทรราชวงศาฯ (เจ้าฝ่ายบุต) ด้วยความอาลัยรันทดในวิบากกรรมของท่านทั้งหลายที่ได้สิ้นชีวิตโดยการถูกประหารใน "คุกเพลิง" และปักเขตสร้างพระอุโบสถครอบตรงที่คุกเพลิงนั้นเสีย ปักเขตวัดตั้งแต่หนองแห้วข้างเมือง หนองแกอยู่กลางวัด เกณฑ์ไพร่พลขุดดืนถมเป็นลานวัดให้ราบเสมอกันดี ทิศใต้วัดล้อมด้วยเสาไม้แก่น ทิศตะวันออก ทิศเหนือ แลทิศใต้ล้อมด้วยกำแพงก่อดินอิฐ พร้อมปลูกต้นพระศรีมหาโพธิ์ จำนวน 8 ต้น เรียงรายเป็นระยะ สร้างเสนาสนะสำหรับเป็นที่อาศัยแก่พระภิกษุสามเณร และนิมนต์พระครูเผือกมาจำพรรษาเป็นเจ้าอาวาส พระสุนทรราชวงศาฯ สละข้าไพร่ชายหญิง จำนวน 10 ครัวเรือน ให้เป็นข้าโอกาส (เลขวัด) ดูแลวัดสืบไป และประทานนามวัดว่า วัดท่าชี แต่ประชาชนชาวเมืองนิยมเรียกว่า วัดท่าแขก หรือ วัดนอก
ทูลเกล้าถวายช้างเผือก
ในขณะที่ท้าวฝ่ายบุต ซึ่งขณะนั้นหลังถูกปลดจากตำเเหน่งเจ้าเมือง ได้พำนักอยู่ที่เมืองยศสุนทร โดยมีพระศรีวรราช (ท้าวเหม็น) บุตรชาย รักษาราชการเมืองเเทน ก็ได้แต่งหมอช้างควาญช้างจากบ้านเมืองไพร แขวงเมืองยศสุนทรไปแทรกโพนช้างทางฝั่งซ้ายแม่น้ำโขงได้ช้างสีประหลาดมา 2 ครา ภายในระยะเวลา 2 ปีติดต่อกัน และได้ฝึกหัดช้างสีประหลาดจนชำนาญ จึงนำลงไปทูลเกล้าฯ ที่กรุงเทพมหานคร ดังปรากฏในจดหมายเหตุพระราชกิจรายวันของพระบาทสมเด็จพระจอมเกล้าเจ้าอยู่หัว รัชกาลที่ 4 ความว่า
ครั้นแล้วทรงพระกรุณาโปรดเกล้าฯ พระราชทานตราความชอบให้แก่ท้าวฝ่ายบุต คือ เหรียญชั้นตริยาภรณ์ และเครื่องยศอื่นสมควรแก่อดีตท่านเจ้าเมืองนครพนมเเละเมืองยศสุนทร
พระญาติวงศ์
พระสุนทรราชวงศาฯ (ท้าวฝ่ายบุต) มีพระญาติวงศ์ทั้งหมด 5 พระองค์ เป็นพระเชษฐา 1 พระองค์ คือ และมีพระอนุชา พระขนิษฐา อีก 4 พระองค์ คือ
เครื่องราชอิสริยาภรณ์
(สมัยนั้นเรียกว่านิภาภรณ์)
ซาปอริฌเฌีย
ซาปอริฌเฌีย (Запорі́жжя, ) เป็นนครที่ตั้งอยู่ทางภาคตะวันออกเฉียงใต้ของประเทศยูเครน ตั้งอยู่ริมฝั่งแม่น้ำนีเปอร์ ถือเป็นศูนย์กลางการปกครองของแคว้นซาปอริฌเฌีย
ซาปอริฌเฌียมีชื่อเสียงจากเกาะคอร์ตึตเซียและสถานีไฟฟ้าพลังน้ำนีเปอร์ นครมีความสำคัญในด้านการผลิตเหล็ก อะลูมิเนียม เครื่องยนต์อากาศยาน รถยนต์ และสินค้าอุตสาหกรรมหนัก
ระบบไหลเวียน
ระบบไหลเวียน หรือ ระบบหัวใจหลอดเลือด เป็นระบบอวัยวะซึ่งให้เลือดไหลเวียนและขนส่งสารอาหาร (เช่น กรดอะมิโนและอิเล็กโทรไลต์) ออกซิเจน คาร์บอนไดออกไซด์ ฮอร์โมน และเม็ดเลือดเข้าและออกเซลล์ในร่างกายเพื่อหล่อเลี้ยงและช่วยต่อสู้โรค รักษาอุณหภูมิและ pH ของร่างกาย และรักษาภาวะธำรงดุล
มักมองว่าระบบไหลเวียนประกอบด้วยทั้งระบบหัวใจหลอดเลือด ซึ่งกระจายเลือด และระบบน้ำเหลือง ซึ่งไหลเวียนน้ำเหลือง ทั้งสองเป็นระบบแยกกัน ตัวอย่างเช่น ทางเดินน้ำเหลืองยาวกว่าหลอดเลือดมุดเดี๋ยวโดนๆมาก เลือดเป็นของเหลวอันประกอบด้วยน้ำเลือด เม็ดเลือดแดง เม็ดเลือดขาวและเกล็ดเลือดซึ่งหัวใจทำหน้าที่ไหลเวียนผ่านระบบหลอดเลือดสัตว์มีกระดูกสันหลัง โดยน้ำออกซิเจนและสารอาหารไปและของเสียกลับจากเนื้อเยื่อกาย น้ำเหลือง คือ น้ำเลือดส่วนเกินที่ถูกกรองจากของเหลวแทรก (interstitial fluid) และกลับเข้าสู่ระบบน้ำเหลือง ระบบหัวใจหลอดเลือดประกอบด้วยเลือด หัวใจและหลอดเลือด ส่วนระบบน้ำเหลืองประกอบด้วยน้ำเหลือง ปุ่มน้ำเหลืองและหลอดน้ำเหลือง ซึ่งคืนน้ำเลือดที่กรองมาจากของเหลวแทรกในรูปน้ำเหลือง
มนุษย์และสัตว์มีกระดูกสันหลังอื่นมีระบบหัวใจหลอดเลือดแบบปิด คือ เลือดไม่ออกจากเครือข่ายหลอดเลือดแดง หลอดเลือดดำ และหลอดเลือดฝอย แต่กลุ่มสัตว์ไม่มีกระดูกสันหลังบางกลุ่มมีระบบหัวใจหลอดเลือดแบบเปิด ในทางตรงข้าม ระบบน้ำเหลืองเป็นระบบเปิดซึ่งให้ทางที่จำเป็นแก่ของเหลวระหว่างเซลล์ส่วนเกินกลับเข้าสู่หลอดเลือดได้ ไฟลัมสัตว์ไดโพลบลาสติก (diploblastic) บางไฟลัมไม่มีระบบไหลเวียน
หัวใจของมนุษย์
หัวใจทำหน้าที่สูบเลือดไปทั่วร่างกาย หัวใจของมนุษย์แบ่งออกเป็น 2 ซีกคือ atrium 2 ห้องที่อยู่ข้างบนและ ventricle 2 ห้องที่อยู่ด้านล่าง   right Atrium คือ ห้องขวาบน ทำหน้าที่รับเลือดที่มีออกซิเจนน้อยจากเส้นเลือด Superior venacava (มาจากส่วนบนของร่างกาย) และ Inferior venacava (มาจากส่วนล่างของร่างกาย) แล้วส่งต่อไปยัง หัวใจห้องขวาล่างหรือ right Ventricle ผ่านลิ้นหัวใจ Tricuspid valve ซึ่งห้องนี้จะส่งเลือดที่มี poor oxygen ไปยังปอดโดยการใช้เส้นเลือด Pulmonary Artery โดยผ่านลิ้นเซมิลูนาร์ (ลิ้นกั้นระหว่างหลอดเลือดพัลโมนารีอาร์เตอรีกับเวนตริเคิลขวา) หลังจากนั้น left Atrium หรือ หัวใจห้องซ้ายบนที่เราเห็นจะรับเลือดที่มีออกซิเจนมาจากปอดผ่านทางเส้นเลือด Pulmonary Vein แล้วส่งต่อไปยัง left Ventricle คือหัวใจห้องซ้ายล่าง ผ่านลิ้นหัวใจชื่อ Bicuspid valve หรือ Mitral valve ที่จะสูบฉีดเลือดไปหล่อเลี้ยงร่างกาย โดยต่อกับเอออร์ตา
ระบบไหลเวียนเลือดแบบเปิด
ระบบการไหลเวียนแบบเปิด (opened circulatory system) พบในสัตว์ไม่มีกระดูกสันหลังโดยเฉพาะไฟลัมอาร์โทรโพดา และไฟลัมมอลลัสกา ระบบนี้เลือดจะไม่ได้อยู่ในเส้นเลือดตลอดเวลา แต่จะออกจากเส้นเลือดเข้าสู่ช่องว่างภายในลำตัวที่เรียกว่าฮีโมซีล (hemocoel) อาจมีหัวใจหนึ่งดวงหรือมากกว่า ทิศทางการไหลของเลือดเริ่มจากหัวใจสูบฉีดเลือดไปตามหลอดเลือดเข้าสู่ฮีโมซีล เนื้อเยื่อและเซลล์จะได้รับอาหารและก๊าซจากเลือดที่อยู่ในช่องว่างนี้ เมื่อหัวใจคลายตัว เลือดส่วนหนึ่งจะไหลจากฮีโมซีลเข้าเส้นเลือดกลับหัวใจ
ระบบไหลเวียนเลือดแบบปิด
สัตว์ที่มีกระดูกสันหลังทุกชนิดมีระบบไหลเวียนแบบนี้ นอกจากนี้ ไส้เดือนดินและหมึกก็ยังมีระบบไหลเวียนแบบนี้อีกด้วย ระบบนี้ เลือดจะไม่ไหลออกไปนอกหลอดเลือด ซึ่งประกอบไปด้วยหลอดเลือดแดง หลอดเลือดดำ และหลอดเลือดฝอย ระบบไหลเวียนในปลาเป็นระบบไหลเวียนที่มีทิศทางเดียว คือหัวใจสูบฉีดเลือดไปที่เส้นเลือดฝอยที่เหงือก หัวใจปลามีสองห้องและการไหลเวียนของเลือดมีทิศทางเดียวสัตว์ครึ่งบกครึ่งน้ำและสัตว์เลื้อยคลานมีระบบนี้เช่นกัน แต่หัวใจของสัตว์สองชนิดนี้ทำงานได้ไม่เต็มที่ โดยที่สัตว์ครึ่งบกครึ่งน้ำ มีหัวใจ 3 ห้องส่วนนกและสัตว์เลี้ยงลูกด้วยนมมีการแบ่งอย่างชัดเจนระหว่างเลือดแดงกับเลือดดำ โดยแบ่งหัวใจออกเป็น 4 ห้อง หัวใจเต้น 72 ครั้งต่อนาที
ทรงแปดหน้า
ทรงแปดหน้า (octahedron, พหูพจน์: -dra) เป็นคำทั่วไปที่ใช้เรียกทรงหลายหน้า (polyhedron) ที่มี 8 หน้า ทรงแปดหน้าอาจเป็นรูปทรงที่สมมาตรหรือไม่สมมาตรก็ได้ มีจำนวนจุดยอดและขอบที่ไม่แน่นอนและอาจมีมากที่สุดถึง 12 จุดยอด (vertex) และ 18 ขอบ (edge) ตัวอย่างรูปทรงเช่น
พิกัดคาร์ทีเซียน
ทรงแปดหน้าปรกติ สามารถวางไว้บนพิกัดคาร์ทีเซียน โดยให้ศูนย์กลางอยู่ที่จุดกำเนิด และให้จุดยอดอยู่บนแกน x, y, z ตามพิกัดดังนี้ เมื่อ c เป็นจำนวนจริงใดๆ ที่ไม่เท่ากับ 0
พื้นที่ผิวและปริมาตร
เมื่อ a แทนความยาวของขอบด้านใดด้านหนึ่ง พื้นที่ผิว A และปริมาตร V ของทรงแปดหน้าปรกติ สามารถคำนวณได้ดังนี้
หมู่เกาะเทาซันด์
หมู่เกาะเทาซันด์ (Thousand Islands) ประกอบด้วยหมู่เกาะ 1,864 เกาะ อยู่ตรงบริเวณที่แม่น้ำเซนต์ลอว์เรนซ์ตอนบนขยายกว้างออก ส่วนหนึ่งอยู่ในรัฐนิวยอร์ก สหรัฐอเมริกา และอีกส่วนหนึ่งอยู่ทางตอนใต้ของเมืองคิงส์ตันในรัฐออนแทรีโอ ประเทศแคนาดา
ขนาดของเกาะมีตั้งแต่ 40 ตารางไมล์ (100 ตารางกิโลเมตร) ไปจนถึงเกาะเล็ก ๆ ที่มีที่พักอาศัยอยู่หลังเดียวหรือโขดหินที่ไม่มีคนอาศัยอยู่ ทั้งนี้การนับจำนวนเกาะมีเกณฑ์คือ อยู่เหนือจากระดับน้ำประจำปี, มีพื้นที่อย่างน้อย 1 ตารางฟุตและมีต้นไม้ที่ยังมีชีวิตอยู่อย่างน้อย 2 ต้น
รูโดลฟู อาวีลา
รูโดลฟู อาวีลา (Rodolfo Ávila) เป็นนักแข่งรถชาวมาเก๊า เกิดวันที่ 19 กุมภาพันธ์ ค.ศ. 1987 ที่กรุงลิสบอน ประเทศโปรตุเกส และใช้ชีวิตอยู่ที่นั่นสามปี ก่อนที่จะย้ายมายังมาเก๊าพร้อมกับคนในครอบครัว ปัจจุบันเขาแข่งขันในรายการปอร์เช่คาร์เรราคัพเอเชียในทีมเจปเซน
ปรัชญาสิ่งแวดล้อม
ปรัชญาสิ่งแวดล้อม เป็นปรัชญาสาขาหนึ่งที่เกี่ยวข้องกับสิ่งแวดล้อมทางธรรมชาติ และสถานที่ของมนุษย์ที่อยู่ภายใน   ปรัชญาสิ่งแวดล้อมตั้งคำถามสำคัญที่เกี่ยวกับความสัมพันธ์ด้านสิ่งแวดล้อมของมนุษย์ เช่น "ธรรมชาติหมายถึงอะไร" "อะไรคือคุณค่าของธรรมชาติที่เป็นสิ่งแวดล้อมที่ไม่ใช่มนุษย์สำหรับเราหรือในตัวมัน" " เราควรตอบสนองต่อความท้าทายด้านสิ่งแวดล้อม เช่น ความเสื่อมโทรมของสิ่งแวดล้อม  มลพิษและการเปลี่ยนแปลงสภาพภูมิอากาศอย่างไร"  "เราจะเข้าใจความสัมพันธ์ระหว่างโลกธรรมชาติกับเทคโนโลยีและการพัฒนาของมนุษย์ได้ดีที่สุดอย่างไร" และ "สถานที่ของเราในโลกธรรมชาติคืออะไร" ปรัชญาสิ่งแวดล้อมมีขอบเขตรวมถึงจริยศาสตร์สิ่งแวดล้อม  สุนทรียศาสตร์สิ่งแวดล้อม  สตรีนิยมเชิงนิเวศ  การตีความสิ่งแวดล้อมเชิงปรัชญา และ เทววิทยาด้านสิ่งแวดล้อม ประเด็นหลักที่น่าสนใจสำหรับนักปรัชญาด้านสิ่งแวดล้อม ได้แก่
ประวัติศาสตร์สมัยใหม่
ปรัชญาสิ่งแวดล้อมกลายเป็นปรัชญาสาขาหนึ่งในยุค 1970 นักปรัชญาสิ่งแวดล้อมในยุคแรก ได้แก่ Richard Routley, Arne Næss และ J. Baird Callicott การเคลื่อนไหวดังกล่าวเป็นความพยายามที่จะเชื่อมโยงกับความรู้สึกแปลกแยกจากธรรมชาติของมนุษยชาติในรูปแบบที่ต่อเนื่องตลอดประวัติศาสตร์  สิ่งเหล่านี้มีความเกี่ยวข้องอย่างใกล้ชิดกับพัฒนาการของลัทธิสตรีนิยมเชิงนิเวศในขณะเดียวกันซึ่งมีแนวคิดบางอย่างคล้ายกัน   นับแต่นั้นขอบเขตของประเด็นนี้ก็เปิดกว้างขึ้นอย่างมีนัยสำคัญ
ปัจจุบันปรัชญาสาขานี้มีความโดดเด่นด้วยความหลากหลายที่น่าทึ่งของวิธีการเชิงรูปแบบ ปรัชญาและวัฒนธรรมที่มีต่อความสัมพันธ์ด้านสิ่งแวดล้อมของมนุษย์จากการเสียงสะท้อนของมนุษย์และบทกวีเกี่ยวกับประสบการณ์ด้านสิ่งแวดล้อมและข้อโต้แย้งสำหรับการบิดเบือน Panpsychism ไปจนถึงการประยุกต์ใช้ทฤษฎีเกมของ Malthusian หรือคำถามที่ว่าจะให้คุณค่าทางเศรษฐกิจบนพื้นฐานบริการของธรรมชาติได้อย่างไร  การถกเถียงที่สำคัญเกิดขึ้นในทศวรรษ 1970 และ 1980 คือ ธรรมชาติมีคุณค่าที่แท้จริงในตัวเองโดยไม่ขึ้นอยู่กับคุณค่าของมนุษย์หรือว่าคุณค่าของมันเป็นเพียงเครื่องมือโดยมีแนวทางนิเวศวิทยาหรือนิเวศวิทยาเชิงลึกที่เกิดขึ้นในมือข้างเดียวกับแนวทางมานุษยวิทยาตามแนวทางปฏิบัติหรือแนวปฏิบัติ อื่น ๆ
ในช่วงไม่กี่สิบปีที่ผ่านมามีความท้าทายที่สำคัญต่อระบบนิเวศเชิงลึกและแนวคิดเกี่ยวกับธรรมชาติที่เป็นรากฐานบางคนโต้แย้งว่าไม่มีสิ่งใดเป็นธรรมชาติเลยนอกจากความขัดแย้งในตัวเองบางอย่าง และแม้แต่โครงสร้างทางการเมืองที่น่าสงสัยของอุดมคติอื่น ๆ ที่เพิกเฉยต่อปฏิสัมพันธ์ระหว่างมนุษย์กับสิ่งแวดล้อมที่แท้จริงซึ่งกำหนดโลกและชีวิตของเรา สิ่งนี้ได้รับการขนานนามสลับกันว่าหลังสมัยใหม่  คอนสตรัคติวิสต์และหลังธรรมชาตินิยมในปรัชญาสิ่งแวดล้อม สุนทรียศาสตร์ด้านสิ่งแวดล้อม  การออกแบบและการฟื้นฟูได้กลายเป็นสาขาวิชาที่ตัดกันที่สำคัญซึ่งจะเปลี่ยนขอบเขตของความคิดด้านสิ่งแวดล้อมเช่นเดียวกับวิทยาศาสตร์ของการเปลี่ยนแปลงสภาพภูมิอากาศและความหลากหลายทางชีวภาพและคำถามทางจริยศาสตร์  การเมืองและญาณวิทยาที่พวกเขาได้ตั้งขึ้น
ขบวนการของระบบนิเวศเชิงลึก
ในปี 1984 George Sessions และ Arne Næss ได้กล่าวถึงหลักการของขบวนการนิเวศวิทยาเชิงลึก (Deep Ecology Movement) ในรูปแบบใหม่ โดยมีหลักการพื้นฐาน คือ:
วยาเชสลาฟ ออฟชินนิคอฟ
วยาเชสลาฟ อะเลคซานโดรวิช ออฟชินนิคอฟ (Вячесла́в Алекса́ндрович Овчи́нников; เกิด 29 พฤษภาคม ค.ศ. 1936 เสียชีวิด 4 กุมภาพันธ์ ค.ศ. 2019 ) เป็นคีตกวีชาวรัสเซีย
ในต่างประเทศ ออฟชินนิคอฟเป็นที่รู้จักกันดีในฐานะนักแต่งเพลงประกอบภาพยนตร์เช่น วอยนาอีมีร์ ของผู้กำกับเซียร์เกย์ บอนดาร์ชุค, อีวาโนโวดเตสตโว และ Andrei Rublev ของ อันเดรย์ ตาร์คอฟสกี เขาได้แต่งเพลงประกอบสำหรับภาพยนตร์รวมประมาณ 40 เรื่อง
ออฟชินนิคอฟได้รับลำดับเกียรติศิลปินของประชาชนรัสเซียโซเวียต ใน ค.ศ. 1986 เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษาครบ 60 พรรษา ออฟชินนิคอฟได้เคยประพันธ์เพลง The Bouquet for the Queen ถวายพระองค์ เขาได้รับเครื่องราชอิสริยาภรณ์อันเป็นที่เชิดชูยิ่งช้างเผือกสำหรับผลงานนี้
ดรีมเวิลด์
ดรีมเวิลด์ (Dream World) เป็นสวนสนุกกลางแจ้งขนาดใหญ่ในประเทศไทย ตั้งอยู่กิโลเมตรที่ 7 ของทางหลวงแผ่นดินหมายเลข 305 (รังสิต-นครนายก) ในตำบลบึงยี่โถ อำเภอธัญบุรี จังหวัดปทุมธานี สวนสนุกแห่งนี้มีเนื้อที่กว่า 160 ไร่
สวนสนุกดรีมเวิลด์มีจุดเริ่มต้นจากการที่ตระกูลกิติพราภรณ์เห็นว่าสวนสนุกแดนเนรมิตของตนกำลังจะหมดสัญญาเช่าที่ดิน จึงได้ซื้อที่ดินขนาดใหญ่แถบชานเมืองเพื่อสร้างสวนสนุกแห่งที่ 2 ด้วยงบลงทุนกว่า 1,000 ล้านบาท สวนสนุกดรีมเวิลด์เปิดให้บริการครั้งแรกในวันที่ 12 พฤศจิกายน พ.ศ. 2536
สวนสนุกดรีมเวิลด์มีพื้นที่ 4 ส่วน ได้แก่ "ดรีมเวิลด์พลาซ่า" ดินแดนหมู่บ้านทรงแปลกตา, "ดรีมการ์เด้น" ดินแดนแห่งสวนพันธ์ไม้และทะเลสาบขนาดใหญ่, "แฟนตาซีแลนด์" ดินแดนแห่งโลกเทพนิยาย และ "แอดเวนเจอร์แลนด์" ดินแดนแห่งการผจญภัย
ประเภทบัตรเข้าสวนสนุก
ปัจจุบัน ดรีมเวิลด์ มีบัตรผ่านประตูจำหน่ายทั้งหมด 4 ประเภท ได้แก่
บั๊ญหมี่
บั๊ญหมี่ (bánh mì) เป็นคำภาษาเวียดนามที่แปลว่า "ขนมปัง" แต่ในตำรับอาหารเวียดนามยังหมายถึงบาแก็ตหรือขนมปังฝรั่งเศสทรงสั้นชนิดหนึ่งที่มีผิวบางกรอบและเนื้อนุ่มโปร่ง ผ่าตามยาวแล้วนำส่วนผสมต่าง ๆ มาใส่ระหว่างกลางอย่างแซนด์วิชและเสิร์ฟเป็นอาหาร นอกจากนี้ยังมีการกินบั๊ญหมี่ (ขนมปังธรรมดา) เป็นอาหารหลักด้วย
บั๊ญหมี่เวียดนามแบบฉบับคือการผสมผสานระหว่างเนื้อสัตว์และผักจากตำรับอาหารเวียดนามพื้นเมือง (เช่น หมูยอ ผักชี แตงกวา แคร์รอตดอง หัวไชเท้าดอง) กับเครื่องปรุงรสจากตำรับอาหารฝรั่งเศส (เช่น ปาเต) ร่วมกับพริกและมายองเนส อย่างไรก็ตาม ยังมีความนิยมใส่ส่วนผสมอื่นอย่างหลากหลายตั้งแต่ไข่ดาว เนื้อหมูปั้นก้อน หมูแดง หมูหย็อง แฮม ปลากระป๋อง เนย แยม ไปจนถึงไอศกรีม ในเวียดนามนิยมกินบั๊ญหมี่เป็นอาหารเช้าหรือเป็นของว่าง
บาแก็ตได้รับการเผยแพร่เข้าสู่เวียดนามในช่วงกลางคริสต์ศตวรรษที่ 19 ในขณะที่เวียดนามเป็นส่วนหนึ่งของอินโดจีนของฝรั่งเศส และกลายเป็นอาหารหลักชนิดหนึ่งในต้นคริสต์ศตวรรษที่ 20 ในคริสต์ทศวรรษ 1950 แซนด์วิชที่มีลักษณะเฉพาะตัวแบบเวียดนามปรากฏชัดขึ้นในไซ่ง่อนโดยกลายเป็นอาหารริมทางยอดนิยมซึ่งยังเป็นที่รู้จักในชื่อ บั๊ญหมี่ส่ายก่อน ("บั๊ญหมี่ไซ่ง่อน") หลังสงครามเวียดนาม ชาวเวียดนามโพ้นทะเลได้ทำให้บั๊ญหมี่เป็นที่นิยมในประเทศต่าง ๆ เช่น ออสเตรเลีย แคนาดา สหรัฐ บั๊ญหมี่ในประเทศเหล่านี้มักมีขายในร้านขนมปังของชาวเอเชีย
ไช่ อิงเหวิน
ไช่ อิงเหวิน (เกิด 31 สิงหาคม ค.ศ. 1956) เป็นนักการเมืองชาวไต้หวัน ดำรงตำแหน่งประธานาธิบดีคนปัจจุบันแห่งสาธารณรัฐจีน (ไต้หวัน) และเป็นสตรีคนแรกที่ได้รับเลือกตั้งให้ดำรงตำแหน่งดังกล่าว เธอเป็นอดีตหัวหน้าพรรคประชาธิปไตยก้าวหน้า (民主進步黨) และเป็นตัวแทนของพรรคเข้าชิงตำแหน่งประธานาธิบดีในการเลือกตั้งเมื่อ ค.ศ. 2016 ตำแหน่งซึ่งเธอพลาดไปในการเลือกตั้งปีเมื่อ ค.ศ. 2012 นอกจากนี้ เธอยังเคยเป็นหัวหน้าพรรคมาแล้วหนึ่งสมัยในช่วง ค.ศ. 2008–2012
เธอศึกษาร่ำเรียนในไต้หวัน สหรัฐอเมริกา และอังกฤษ สำเร็จเป็นนิติศาสตรบัณฑิตจากมหาวิทยาลัยแห่งชาติไต้หวัน นิติศาสตรมหาบัณฑิตจากคณะนิติศาสตร์ มหาวิทยาลัยคอร์เนลล์ และดุษฎีบัณฑิตจากวิทยาลัยเศรษฐศาสตร์และรัฐศาสตร์แห่งลอนดอน แล้วกลับบ้านเกิดเมืองนอนในปี 1984 เพื่อเป็นอาจารย์ที่มหาวิทยาลัยหลายแห่ง ครั้น ค.ศ. 1993 พรรคชาตินิยม (國民黨) ซึ่งเป็นรัฐบาลอยู่ในเวลานั้น ตั้งเธอเป็นข้าราชการหลายตำแหน่ง รวมถึงตำแหน่งประธานกรรมการร่างนโยบายว่าด้วย "หนึ่งชาติหนึ่งแดน" (一邊一國) ในสมัยประธานาธิบดีหลี่ เติงฮุย (李登輝)
เมื่อเฉิน ฉุ่ยเปี่ยน (陳水扁) ได้เป็นประธานาธิบดีใน ค.ศ. 2000 เธอในฐานะผู้มิได้สังกัดพรรคการเมืองได้รับเชิญเป็นรัฐมนตรีสภากิจการแผ่นดินใหญ่ (大陸委員會) และอยู่ในตำแหน่งนี้ตราบเท่าวาระแรกของประธานาธิบดีเฉิน ต่อมา เธอจึงเข้าเป็นสมาชิกพรรคประชาธิปไตยก้าวหน้าใน ค.ศ. 2004 และในช่วงสั้น ๆ เธอได้เป็นสมาชิกสภานิติบัญญัติ (立法院) ประเภทมิได้มาจากเขตเลือกตั้งตามบัญชีรายชื่อของพรรคประชาธิปไตยก้าวหน้า นับจากนั้น เธอได้รับแต่งตั้งเป็นรองนายกรัฐมนตรีในคราวที่ซู เจินชาง (蘇貞昌) เป็นนายกรัฐมนตรี เธอดำรงตำแหน่งนี้จนกระทั่งคณะรัฐมนตรีลาออกยกคณะใน ค.ศ. 2007 ครั้น ค.ศ. 2008 พรรคประชาธิปไตยก้าวหน้าแพ้พ่ายในการเลือกตั้งประธานาธิบดี เธอจึงได้รับเลือกตั้งเป็นหัวหน้าพรรค แต่เมื่อเธอปราชัยในการเลือกตั้งประธานาธิบดีใน ค.ศ. 2012 เธอก็ลาออกจากตำแหน่งหัวหน้าพรรค
ในเดือนพฤศจิกายน ค.ศ. 2010 เธอเข้าชิงตำแหน่งนายกเทศมนตรีแห่งนครไทเปใหม่ในการเลือกตั้งเทศมนตรี แต่แพ้จู ลี่หลุน (朱立倫) ซึ่งเคยเป็นรองนายกรัฐมนตรีจากพรรคชาตินิยม ครั้นเดือนเมษายน ค.ศ. 2011 เธอได้รับเลือกเป็นตัวแทนของพรรคประชาธิปไตยก้าวหน้าเพื่อชิงตำแหน่งประธานาธิบดีในการเลือกตั้งอันจะมีขึ้นใน ค.ศ. 2012 คะแนนที่เธอได้รับเลือกนั้นชนะซู เจินชาง เพื่อนร่วมพรรค ไปฉิวเฉียด ทำให้เธอเป็นสตรีคนแรกที่สมัครรับเลือกตั้งเป็นประธานาธิบดีของประเทศ กระนั้น ในการเลือกตั้งประธานาธิบดีประจำ ค.ศ. 2012 ซึ่งเป็นการเลือกตั้งประธานาธิบดีครั้งที่ห้าของประเทศ เธอกลับพ่ายแพ้แก่หม่า อิงจิ่ว (馬英九) จากพรรคชาตินิยม เธอจึงลงชิงตำแหน่งประธานาธิบดีในการเลือกตั้งประจำ ค.ศ. 2016 อีก ครั้งนี้ เธอได้รับคะแนนเสียงท่วมท้น และได้เข้าดำรงตำแหน่งประธานาธิบดีตั้งแต่วันที่ 20 พฤษภาคม ค.ศ. 2016
อีเซเอ ที
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด 230 km/h มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้
พีต ดอกเตอร์
ปีเตอร์ ฮันส์ ดอกเตอร์ (Peter Hans Docter) เกิดเมื่อวันที่ 9 ตุลาคม ค.ศ. 1968 เป็นแอนิเมเตอร์ ผู้กำกับภาพยนตร์ นักเขียนบท ผู้อำนวยการสร้าง นักพากย์และหัวหน้าเจ้าหน้าที่สร้างสรรค์ของพิกซาร์ชาวอเมริกัน เขาเป็นที่รู้จักกันเป็นอย่างดีในการกำกับภาพยนตร์อนิเมชั่นเรื่อง บริษัทรับจ้างหลอน (ไม่) จำกัด (2001), อัพ: ปู่ซ่าบ้าพลัง (2009), อินไซด์ เอาท์: มหัศจรรย์อารมณ์อลเวง (2015) และ โซล: อัศจรรย์วิญญาณอลเวง (2020) และในฐานะบุคคลสำคัญและผู้ทำงานร่วมกันที่พิกซาร์ เขาได้รับการเสนอชื่อเข้าชิงแปดรางวัลออสการ์ (คว้ามาได้สามรางวัลจากเรื่อง อัพ: ปู่ซ่าบ้าพลัง อินไซด์ เอาท์: มหัศจรรย์อารมณ์อลเวง และปี (2020) อย่าง "โซล:อัศจรรย์วิญญาณอลเวง– สาขาภาพยนตร์แอนิเมชันยอดเยี่ยม), เจ็ดรางวัลแอนนี่ (คว้ามาได้ห้ารางวัล) รางวัลแบฟตา (ซึ่งเขาก็คว้ามาได้) และ รางวัลภาพยนตร์โฮชิ (ซึ่งเขาก็คว้ามาได้) เขาอธิบายตัวเองว่าเป็น "เด็กขี้ขลาดจากรัฐมินนิโซตาที่ชอบวาดการ์ตูน"
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ พีต ดอกเตอร์
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
รางวัล
จำนวนรางวัลที่เข้าชิงและได้รับจากภาพยนตร์ของ พีต ดอกเตอร์
เก้งเจื่องเซิน
เก้งเจื่องเซิน หรือ เก้งอันนัม (Truong Son muntjac, Annamite muntjac; Mang Trường Sơn) เป็นเก้งชนิดหนึ่ง มีชื่อวิทยาศาสตร์ว่า Muntiacus truongsonensis
เป็นเก้งชนิดหนึ่งที่มีข้อมูลทางวิชาการน้อยมาก เหมือนเก้งอินโดจีน (M. rooseveltorum) โดยถูกพบครั้งแรกเมื่อปี พ.ศ. 2540 ในเวียดนาม เป็นหัวกะโหลกที่นำมาวางขายเท่านั้น ทำให้สันนิษฐานว่ามีรูปร่างคล้ายกับเก้งธรรมดา (M. muntjac) แต่มีขนาดเล็กกว่า ใบหน้าและขาทั้ง 4 ข้างมีสีดำคลายเก้งหม้อ (M. feae) เชื่อว่าอาศัยอยู่ตามป่าดิบเขาของเทือกเขาอันนัมซึ่งเป็นพรมแดนธรรมชาติระหว่างเวียดนามกับลาว และสถานะของเก้งชนิดนี้ในปัจจุบันกำลังแย่ลงทุกขณะเพราะการบุกรุกทำลายป่าและล่าสัตว์อย่างรุนแรงใน 2 ประเทศนี้
เชิงกราน
เชิงกราน (pelvis) เป็นโครงสร้างกระดูกของร่างกายที่อยู่ปลายล่างของกระดูกสันหลัง จัดเป็นส่วนหนึ่งของโครงกระดูกรยางค์ (appendicular skeleton) กระดูกเชิงกรานประกอบด้วยกระดูกสะโพก (hipbone), กระดูกใต้กระเบนเหน็บ (sacrum) , และกระดูกก้นกบ (coccyx) กระดูกสะโพกประกอบด้วยกระดูกย่อยๆ 3 ชิ้น ได้แก่ กระดูกปีกสะโพก (ilium) , กระดูกก้น (ischium) , และกระดูกหัวหน่าว (pubis) กระดูกปีกสะโพกเป็นกระดูกที่ใหญ่ที่สุดและเป็นส่วนบนสุด กระดูกก้นเป็นส่วนที่อยู่ด้านหลังเยื้องด้านล่าง และกระดูกหัวหน่าวเป็นส่วนหน้าของกระดูกสะโพก กระดูกสะโพก 2 ชิ้นจะมาเชื่อมกันทางด้านหน้าเป็นแนวประสานหัวหน่าว (symphysis pubis) และเชื่อมด้านหลังกับกระดูกใต้กระเบนเหน็บ เชิงกรานจะประกอบกันเป็นเบ้าของข้อต่อสะโพก เกิดเป็นกระดูกโอบรยางค์ล่าง (หรือรยางค์หลัง)
ชนิดของเชิงกราน
เชิงกรานแบ่งตามลักษณะรูปร่างออกได้เป็น 4 แบบ
พ็อกเก็ตมอนสเตอร์ เบสวิช
โปเกมอน เบสวิช (ポケットモンスター ベストウイッシュ　Pocket Monsters Best Wishes!) เป็นภาพยนตร์อนิเมะซีรีส์โปเกมอนลำดับที่ 4 เป็นภาคต่อจาก พ็อกเก็ตมอนสเตอร์ ไดมอนด์ & เพิร์ล ออกอากาศครั้งแรกในประเทศญี่ปุ่นเมื่อวันที่ 23 กันยายน ค.ศ. 2010 และจบชุดลงไปเมื่อวันที่ 10 ตุลาคม ค.ศ. 2013 รวมจำนวนตอนที่ออกอากาศเป็น 144 ตอน ภาคนี้ได้มีการแบ่งออกเป็น 4 ซีซั่นย่อย ๆ คือ
จุดสำคัญ
โปเกมอน เบสวิช เป็นซีรีส์ที่นำมาจากเกม โปเกมอน แบล็ค และ ไวท์ โดยเป็นซีรีส์ที่พูดถึงการเดินทางของพวกซาโตชิในเขตอิชชู โดยภาคได้ปรับเปลี่ยนใหม่หมดทั้งชุดตัวละครต่างๆและเพื่อนร่วมเดินทางของซาโตชิซึ่งนั่นก็คือเด็นโตะและไอริส
ในซีซั่น 2 ซาโตชิได้พบกับฮิคาริในการแข่งโปเกมอน เวิลด์ทัวร์นาเมนท์ จูเนียร์คัพ ในเขตอิชชูตะวันออก โดยผู้ที่ชนะเลิศในการแข่งนี้จะได้แบทเทิลกับแชมเปี้ยนอาเดคุ และเพิ่มช่วงเนื้อหาเพิ่มเติมอย่างการปรากฏตัวของ N และแก๊งพลาสม่ากลุ่มองค์กรที่มีอิทธิพลในเขตอิชชูกับเดินทางไปยังหมู่เกาะเดโคโลลา
ช่วงที่ 2 (ซีซั่น 2)
หมายเหตุ
การออกอากาศ
พ็อกเก็ตมอนสเตอร์ เบสวิช ออกอากาศทุกวันพฤหัสบดี เวลา 19:00 น. - 19:30 น. ออกอากาศเมื่อวันที่ 23 กันยายน ค.ศ. 2010 ถึงวันที่ 10 ตุลาคม ค.ศ. 2013 ทางสถานีโทรทัศน์ทีวีโตเกียว
ในส่วนประเทศไทยได้มีการนำโปเกมอน เบสวิช มาออกอากาศทั้ง 3 ครั้งด้วยกัน โดยครั้งแรกออกอากาศทางสถานีโทรทัศน์โมเดิร์นไนน์ เมื่อวันที่ 29 กรกฎาคม 2555 ถึงวันที่ 26 มกราคม 2556 โดยใช้ชื่อว่า โปเกมอน เบสวิชเชส แต่ออกอากาศเพียง 52 ตอน ครั้งที่สองได้ออกอากาศทางช่องทรูสปาร์กและได้เปลี่ยนชื่อใหม่เป็น โปเกมอน แบล็คแอนด์ไวท์ เมื่อวันที่ 20 ตุลาคม 2557 เวลา 17.00 น. ทุกวันจันทร์ - ศุกร์ และออกอากาศซ้ำอีกครั้งทางช่องทรูโฟร์ยู เมื่อวันที่ 5 พฤศจิกายน 2557 ทุกวันพุธ - ศุกร์ เวลา 16.30 น. ต่อมาได้ออกอากาศทางการ์ตูนคลับแชนเนล นอกจากนี้ยังออกอากาศทางช่องดิสนีย์เอ็กซ์ดี, ดิสนีย์แชนแนลอีกด้วย ซึ่งการออกอากาศครั้งใหม่ผู้ถือลิขสิทธิ์คือทรู คอนเทนต์ แอนด์ มีเดีย นอกจากนี้ยังได้ถูกผลิตในรูปแบบ วีซีดีและดีวีดีโดย ไรท์บียอนด์
อำนาจ ชนะวงศ์
ผู้ช่วยศาสตราจารย์ อำนาจ ชนะวงศ์ เป็นอดีตรองโฆษกประจำสำนักนายกรัฐมนตรี และเป็นอดีตสมาชิกสภาผู้แทนราษฎรจังหวัดขอนแก่น 2 สมัย และเป็น 1 ใน 3 คนที่คิดริเริ่มการจัดทำนโยบายกองทุนหมู่บ้านของพรรคกิจสังคม
ประวัติ
ดร.อำนาจ ชนะวงศ์ เกิดเมื่อวันที่ 21 กรกฎาคม พ.ศ. 2496 เป็นบุตรของนายนิวัตร ชนะวงศ์ กับนางสมบูรณ์ ชนะวงศ์ และ เป็นหลานของนาย กระแส ชนะวงศ์ อดีตรัฐมนตรีหลายกระทรวง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยซานคาร์ลอส ประเทศฟิลิปปินส์ ระดับปริญญาโท รัฐประศาสนศาสตรมหาบัณฑิต จากจุฬาลงกรณ์มหาวิทยาลัย และปริญญาเอก สาขาการบริหารการศึกษา จากคณะศึกษาศาสตร์ มหาวิทยาลัยขอนแก่น เมื่อปี พ.ศ. 2550 และ นายอำนาจ ชนะวงศ์ มีบุตรสาว 1 คน และบุตรชาย 1 คน
การทำงาน
ดร.อำนาจ ชนะวงศ์ เริ่มทำงานเป็นเลขานุการประธานที่ปรึกษา UNFPA ประจำสำนักงาน ณ ประเทศบังคลาเทศ เมื่อปี พ.ศ. 2526 ต่อมาเป็นผู้จัดการภาคตะวันออกเฉียงเหนือ ของบริษัทสุรามหาราษฎร จำกัด และเป็นสมาชิกสภาผู้แทนราษฎรจังหวัดขอนแก่น รวมทั้งเป็นโฆษกพรรคพลังธรรม ในการเลือกตั้งเดือนกันยายน พ.ศ. 2535 และสังกัดพรรคกิจสังคม ในการเลือกตั้ง พ.ศ. 2538 ต่อมาเขาได้รับแต่งตั้งเป็นเลขานุการรัฐมนตรีประจำสำนักนายกรัฐมนตรี รองโฆษกประจำสำนักนายกรัฐมนตรี ในรัฐบาลนายบรรหาร ศิลปอาชา และในรัฐบาลพลเอกชวลิต ยงใจยุทธ ต่อมาในการเลือกตั้ง พ.ศ. 2544 เขาลงสมัครรับเลือกตั้งในสังกัดพรรคชาติไทย แต่ไม่ได้รับเลือกตั้ง
พอร์ตกลัง
พอร์ตกลัง (Port Klang) หรือ เปอลาบูฮันกลัง (Pelabuhan Klang) มีชื่อเดิมว่า พอร์ตสเวตเตนแฮม (Port Swettenham) เป็นเมืองและประตูหลักทางทะเลสู่มาเลเซีย ยังเป็นท่าเรือที่ใหญ่และคับคั่งที่สุดของประเทศ เศรษฐกิจของเมืองเกี่ยวข้องกับกิจการด้านท่าเรือ ตั้งอยู่ห่างจากเมืองกลังทางทิศตะวันตกเฉียงใต้ 6 กม. และห่างจากกัวลาลัมเปอร์ทางทิศตะวันตกเฉียงใต้ 38 กม. อยู่ในรัฐเซอลาโงร์
อาเซียนฟุตซอลแชมเปียนชิพ 2018
การแข่งขันอาเซียนฟุตซอลแชมเปียนชิพ 2018 เป็นการแข่งขันครั้งที่ 15 ของทัวร์นาเมนต์ เริ่มทำการแข่งขันในช่วงเดือนพฤศจิกายน ค.ศ. 2018 ในยกยาการ์ตา ประเทศอินโดนีเซีย
ฟุตซอลทีมชาติกัมพูชาได้กลับมาเข้าร่วมการแข่งขันหลังจากห่างหายไปนานถึง 6 ปีตั้งแต่การแข่งขันอาเซียนฟุตซอลแชมเปียนชิพปี 2012
ฟุตซอลทีมชาติออสเตรเลีย ฟุตซอลทีมชาติลาวและฟุตซอลทีมชาติสิงคโปร์ไม่ได้เข้าร่วมในการแข่งขันครั้งนี้ ส่วนฟุตซอลทีมชาติฟิลิปปินส์ถอนตัวออกไปภายหลัง
ทีมที่ผ่านรอบคัดเลือก
ไม่มีการคัดเลือกทุกทีมสามารถเข้ามาเล่นในรอบสุดท้าย โดยมี 8 ทีมจากสหพันธ์ฟุตบอลอาเซียนมาเข้าร่วมแข่งขัน
เจ้าภาพ
การแข่งขันทั้งหมดจัดที่ยกยาการ์ตา
รอบแบ่งกลุ่ม
ทุกเกมส์แข่งขันในประเทศอินโดนีเซีย เขตเวลาด้านล่างคือUTC+7
รอบแพ้คัดออก
รอบแพ้คัดออกมีการต่อเวลาพิเศษและดวลจุดโทษตัดสิน
สมเด็จพระราชาธิบดีอัลแบร์ที่ 2 แห่งเบลเยียม
สมเด็จพระราชาธิบดีอัลแบร์ที่ 2 แห่งชาวเบลเยียม หรือ พระเจ้าอัลเบิร์ตที่ 2 (Albert Félix Humbert Théodore Christian Eugène Marie, ดัตช์: Albert Felix Humbert Theodoor Christiaan Eugène Marie) เป็นพระมหากษัตริย์พระองค์ที่หก และเป็นพระราชบิดาของพระมหากษัตริย์องค์ปัจจุบันของประเทศเบลเยียม ทรงครองราชย์ตั้งแต่ 9 สิงหาคม ค.ศ. 1993 จนกระทั่งสละราชสมบัติแก่พระโอรสของพระองค์ในวันที่ 21 กรกฎาคม ค.ศ. 2013
ในวันที่ 3 กรกฎาคม ค.ศ. 2013 สมเด็จพระราชาธิบดีอัลแบร์ที่ 2 มีพระราชดำรัสผ่านสถานีโทรทัศน์ว่าทรงมีพระราชพระสงค์สละราชสมบัติให้เจ้าชายฟิลิป มกุฎราชกุมาร ในวันที่ 21 เดือนและปีเดียวกัน เนื่องจากทรงมีพระชนมพรรษามากและพระวรกายที่ไม่แข็งแรงเช่นในอดีต จึงทำให้พระองค์เป็นประมุขแห่งราชวงศ์พระองค์ที่ 4 ที่ทรงสละราชสมบัติในปีค.ศ. 2013 ตามจากสมเด็จพระสันตะปาปาเบเนดิกต์ที่ 16, สมเด็จพระราชินีนาถเบียทริกซ์แห่งเนเธอร์แลนด์ และฮะมัด บิน เคาะลีฟะฮ์ อัษษานีแห่งกาตาร์ และยังเป็นพระมหากษัตริย์พระองค์ที่ 2 ของเบลเยียมที่สละราชสมบัติต่อจากพระราชบิดา คือ สมเด็จพระเจ้าเลออปอลที่ 3 ซึ่งทรงสละราชสมบัติในปี ค.ศ. 1951
ปฐมวัย
สมเด็จพระราชาธิบดีอัลแบร์ที่ 2 ทรงเป็นพระราชโอรสพระองค์ที่สองของพระเจ้าเลออปอลที่ 3 (ค.ศ. 1901 - ค.ศ. 1983) กับสมเด็จพระราชินีอัสตริด (ค.ศ. 1905 – ค.ศ. 1935) พระองค์เสด็จขึ้นครองราชย์เมื่อปีค.ศ.​ 1993 ต่อจากการสวรรคตของพระเชษฐา (สมเด็จพระราชาธิบดีโบดวง) ซึ่งสวรรคตโดยไม่มีรัชทายาท พ่อและแม่ทูนหัวของพระองค์คือ เจ้าชายเฟลิกซ์แห่งบูร์บง-ปาร์มา และแกรนด์ดัชเชสชาร์ล็อตแห่งลักเซมเบิร์ก ส่วนพระอัยยิกาของพระองค์คือ ดัชเชสอลิซาเบธแห่งบาวาเรีย พระญาติชั้นหนึ่งของพระองค์คือ สมเด็จพระราชาธิบดีฮารัลด์ที่ 5 แห่งนอร์เวย์, เจ้าหญิงอัสตริดแห่งนอร์เวย์, และ เจ้าหญิงรัญฮิลด์แห่งนอร์เวย์
เจ้าชายอัลแบร์ ประสูติที่ปราสาทสตูเวนเบิรก์ กรุงบรัสเซลส์ และเมื่อวันที่ 10 พฤษภาคม ค.ศ. 1940 ในขณะที่เบลเยียมถูกรุกราน เจ้าชายอัลแบร์ พร้อมทั้งพระเชษฐภคินี เจ้าหญิงโฌเซฟีน-ชาร์ล็อต และพระเชษฐาพระองค์ใหญ่ เจ้าชายโบดวง ได้เสด็จลี้ภัยยังประเทศฝรั่งเศส และสเปนในภายหลัง ทั้งสามพระองค์เสด็จกลับเบลเยียมเมื่อวันที่ 2 สิงหาคม ค.ศ. 1940 และยังคงศึกษาต่อจนกระทั่งปีค.ศ. 1944 ที่ลาเคิน และที่ปราสาทซีแอร์ญงในแคว้นอาร์แดนน์
พระอิสริยยศ
ภายหลังจากการประกาศสละราชสมบัติเมื่อวันที่ 21 กรกฎาคม ค.ศ. 2013 พระองค์ยังคงพระอิสริยยศเป็น "สมเด็จพระราชาธิบดีอัลแบร์ที่ 2" อยู่ ซึ่งเหมือนกับในสมัยของพระราชบิดาของพระองค์ภายหลังจากทรงสละราชสมบัติ ซึ่งยังคงเป็นพระเจ้าเลออปอลที่ 3 แห่งเบลเยียม
ณัฐพล นาคพาณิชย์
พลเอก ณัฐพล นาคพาณิชย์ (เกิด 13 กุมภาพันธ์ พ.ศ. 2504) นักการเมือง ข้าราชการพลเรือน และอดีตนายทหารบกชาวไทย อดีต​เลขาธิการสภาความมั่นคงแห่งชาติ อดีตสมาชิกสภานิติบัญญัติแห่งชาติ อดีตรองผู้บัญชาการทหารบก นายทหารพิเศษประจำหน่วยทหารรักษาพระองค์ ปัจจุบันเป็นที่ปรึกษานายกรัฐมนตรี (พลเอก ประยุทธ์ จันทร์โอชา)
ประวัติ
ณัฐพล นาคพาณิชย์ เกิดเมื่อวันที่ 13 กุมภาพันธ์ พ.ศ. 2504 จบการศึกษาจากโรงเรียนเตรียมทหาร โรงเรียนนายร้อยพระจุลจอมเกล้า โรงเรียนเสนาธิการทหารบก และวิทยาลัยป้องกันราชอาณาจักร
การทำงาน
พล.อ.ณัฐพล เคยรับราชการทหารเป็นผู้บังคับกองร้อยอาวุธเบา กองพันทหารราบที่ 2 กรมทหารราบที่ 31 รักษาพระองค์ เมื่อปี พ.ศ. 2531 ต่อมาเป็นอาจารย์โรงเรียนเสนาธิการทหารบก อาจารย์วิทยาลัยการทัพบก เป็นเจ้ากรมยุทธการทหารบก ในปี พ.ศ. 2558 เป็นรองเสนาธิการทหารบก พ.ศ. 2559 และหัวหน้าส่วนอำนวยการ สำนักงานเลขาธิการ คณะรักษาความสงบแห่งชาติ พ.ศ. 2559
ในปีต่อมาเป็นเสนาธิการทหารบก และเป็นรองผู้บัญชาการทหารบก พ.ศ. 2561 - 2563 จากนั้นจึงโอนย้ายมาเป็นเลขาธิการสภาความมั่นคงแห่งชาติ พ.ศ. 2563 ในระหว่างนั้นได้รับแต่งตั้งเป็นรองประธานกรรมการในคณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรน่า 2019 (โควิด-19) รองหัวหน้าสำนักงานประสานงานกลาง ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการในคณะกรรมการนโยบายป่าไม้แห่งชาติ กรรมการและผู้ช่วยเลขานุการคณะกรรมการต่อต้านการทุจริตแห่งชาติ
ภายหลังเกษียณอายุราชการ ได้รับแต่งตั้งเป็นที่ปรึกษานายกรัฐมนตรี (พลเอก ประยุทธ์ จันทร์โอชา)
ในภาคธุรกิจ เขาได้รับแต่งตั้งเป็นกรรมการ บริษัท ธนาคารทหารไทย จำกัด (มหาชน) พ.ศ. 2561 - พ.ศ. 2563 และกรรมการอิสระและกรรมการกำกับดูแลกิจการที่ดี บริษัท ไออาร์พีซี จำกัด (มหาชน) พ.ศ. 2562 - พ.ศ. 2563
วอลเลย์บอลหญิงชิงแชมป์นอร์เซกา 1975
วอลเลย์บอลหญิงชิงแชมป์นอร์เซกา 1975 (1975 Women's NORCECA Volleyball Championship) เป็นครั้งที่สี่ของการแข่งขัน ระหว่างวันที่ 3–8 สิงหาคม ณ ลอสแอนเจลิส, สหรัฐอเมริกา
ญะบะลุนนูร
ญะบะลุนนูร (جَبَل ٱلنُّوْر) เป็นภูเขาใกล้มักกะฮ์ในแคว้นฮิญาซ ประเทศซาอุดีอาระเบีย ตัวภูเขามีถ้ำฮิรออ์ (غَار حِرَاء) ที่เป็นจุดสำคัญของมุสลิมทั่วโลก เพราะเป็นที่ที่นบี (ศาสดา) มุฮัมมัดใช้เวลานั่งสมาธิในนี้ และเชื่อกันโดยทั่วไปว่าเป็นที่ที่ได้รับการเปิดเผยครั้งแรก ซึ่งเป็น 5 อายะฮ์แรกของซูเราะฮ์อัลอะลักจากเทวทูตญิบรีล
ศัพทมูลวิทยา
เนื่องจากเป็นที่ที่มุฮัมมัดได้รับการเปิดเผยครั้งแรกและได้รับ 5 อายะฮ์แรกของอัลกุรอาน ภูเขานี้จึงได้ชื่อว่า ญะบะลุนนูร ("ภูเขาแห่งแสง" หรือ "ภูเขาแห่งการรู้แจ้ง") กล่าวกันว่า วันที่มีการประทานครั้งแรกอยู่ในคืนวันที่ 10 สิงหาคม ค.ศ. 610 หรือวันจันทร์ที่ 21 เราะมะฎอน ทำให้มุฮัมมัดมีอายุ 40 ปี 6 เดือน และ 12 วันตามปฏิทินจันทรคติ หรือ 39 ปี 3 เดือน และ 22 วันตามปฏิทินกริกอเรียน
ลักษณะ
ลักษณะทางกายภาพหนึ่งที่ทำให้ญะบะลุนนูรแตกต่างจากภูเขาลูกอื่น คือ จุดยอดเขาที่ดูเหมือนภูเขาสองลูกตั้งทับกัน บนเขาไม่มีน้ำหรือพืชชนิดไหนเลยนอกจากหนาม ฮิรออ์อยู่สูงกว่าษะบีร (ثَبِيْر) และล้อมรอบด้วยยอดแหลมและชัน ที่มุฮัมมัดกับผู้ติดตามบางส่วนเคยขึ้นไป
ถ้ำฮิรออ์
การเดินขึ้นเขาถึงถ้ำต้องเดินไป 1,750 ก้าว ตัวถ้ำมีความยาว 3.7 เมตร (12 ฟุต) และกว้าง 1.60 เมตร (5 ฟุต 3 นิ้ว) ตั้งอยู่ที่ความสูง 270 เมตร (890 ฟุต) ในช่วงพิธี ฮัจญ์ มีผู้เยี่ยมชมประมาณ 5,000 คนเพื่อมาดูสถานที่ที่มุฮัมมัดได้รับโองการแรกจากญิบรีล
ขีปนาวุธอากาศสู่พื้น
ระบบนำวิถีของขีปนาวุธอากาศสู่พื้นนั้น มีทั้ง การนำวิถีด้วยเลเซอร์ (ชี้เป้า), การนำวิถีด้วยอินฟราเรด, การนำวิถีด้วยตาเทียม หรือ การนำวิถีด้วยดาวเทียม ซึ่งการเลือกใช้ระบบนำวิถีนั้นขึ้นอยู่กับประเภทของเป้าหมาย หากเป้าหมายเป็นยานพาหนะเคลื่อนที่ อาจใช้การนำวิถีด้วยตาเทียมหรืออินฟราเรด
ขีปนาวุธอากาศสู่พื้นสามารถจำแนกประเภทย่อยได้เป็นดังนี้
ด่าม หวิญ ฮึง
ด่าม หวิญ ฮึง (Đàm Vĩnh Hưng; 12 ตุลาคม พ.ศ. 2514) เป็นผู้มีชื่อเสียงในประเทศเวียดนาม.
เขาได้กลายเป็นที่นิยมมากในประเทศเวียดนามเริ่มต้นด้วยผลงานเดี่ยวครั้งแรกของเขา Tình Ơi Xin Ngủ Yên อัลบั้มที่สองของเขา Bình Minh Sẽ Mang Em Đi ทำให้เขาเป็นนักร้องในเวียดนามที่ได้รับความนิยมมากที่สุด ต่อมาเขาได้เปิดการแสดงสดอย่างเป็นทางการครั้งแรก คือ Liveshow : Trái tim hát ที่จัดขึ้นในปี พ.ศ. 2546 และกำกับโดยฮวิ่ญ ฟุก เดี่ยน ผู้กำกับที่มีชื่อเสียงมากที่สุดในเวลานั้น ความสำเร็จของอัลบั้มของเขาเช่นเดียวกับคอนเสิร์ตของเขาได้นำเขาไปสู่​​รางวัลมากมาย เขาได้รับการเสนอชื่อเป็นหนึ่งใน 10 อันดับนักร้องของปีโดยหล่าน ซ้อง ซัญ โดยเฉพาะอย่างยิ่งการที่ได้รับรางวัล "ศิลปินชายที่ดีที่สุดประจำปี" จากโงย ซาว บัก กีม เป็นหลักฐานของความพยายามของเขา
ชีวิตในวัยเด็ก
ด่าม หวิญ ฮึง ชื่อจริง ฮวิ่ญ มิญ ฮึง (Huỳnh Minh Hưng) เขาเกิดที่อำเภอเดี่ยนบ่าน(จังหวัดกว๋างนาม) ในวันที่ 2 ตุลาคม ปี ค.ศ.1971(พ.ศ. 2514) ด่าม หวิญ ฮึงเริ่มเข้าสู่วงการนักร้องในปี พ.ศ. 2539 ก่อนที่จะเป็นนักร้องเขาได้เป็นช่างทำผมมาก่อน
ฟุตบอลลีกคัพ ฤดูกาล 2015–16
ฟุตบอลลีกคัพ ฤดูกาล 2015–16 หรือเรียกว่า แคพิทัลวันคัพ สำหรับเหตุผลของผู้สนับสนุนหลัก จะเป็นฤดูกาลที่ 55 ของการแข่งขัน การแข่งขันจะเริ่มต้นตั้งแต่วันที่ 11 สิงหาคม ค.ศ. 2015 และสิ้นสุดลงในวันที่ 28 กุมภาพันธ์ ค.ศ. 2016
เชลซี คือทีมแชมป์เก่าที่จะต้องป้องกันแชมป์ หลังจากพวกเขาเอาชนะ ทอตนัม ฮอตสเปอร์ 2–0 ใน รอบชิงชนะเลิศฤดูกาลที่ผ่านมา อย่างไรก็ตาม, พวกเขาต้องตกรอบในรอบสี่โดย สโตก ซิตี ในการดวลลูกโทษ.
ทีม
ป้ายชื่อในวงเล็บแสดงให้เห็นว่าแต่ละทีมที่มีคุณภาพสำหรับพื้นที่ของการเริ่มต้นการเข้ารอบในแต่ละรอบ (หมายเลขต่างๆ คืออันดับในลีกจากฤดูกาลที่ผ่านมาหมายความว่าทีมที่เลื่อนชั้นขึ้นสู่พรีเมียร์ลีกต่างมีรายชื่อระบุเดียวกันกับทีมจากแชมเปียนชิปแต่อันดับเหนือกว่าทีมที่ตกชั้นสู่ฟุตบอลลีกแชมเปียนชิป, และเช่นเดียวกับโปรโมชั่นอื่นๆและการตกชั้นอื่นๆ):
วันแข่งขันและวันจับสลากในแต่ละรอบ
ตารางการแข่งขันมีดังต่อไปนี้.
หมายเหตุ: แมตช์ที่เริ่มเล่นสัปดาห์ในวันที่ดังกล่าวข้างต้น, ยกเว้นนัดชิงชนะเลิศที่จะได้รับการแก้ไขในวันที่ 28 กุมภาพันธ์ 2016.
ทีมวาง
ทั้งหมด 72 ทีมที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 24 ทีมจาก แชมเปียนชิป (ระดับ 2). การจับสลากสำหรับรอบแรกมีขึ้นเมื่อวันที่ 16 มิถุนายน ค.ศ. 2015. (หมายเหตุ: หมายเลขในวงเล็บเป็นระดับสำหรับทีมในช่วงฤดูกาล 2015–16.)
นัด
แมตช์การแข่งขันจะลงเล่นสัปดาห์ระหว่างวันที่ 10 สิงหาคม ค.ศ. 2015.
ทีมวาง
ทั้งหมด 48 ทีมที่ลงเล่นในรอบสอง: 12 ทีมที่เข้าสู่ในรอบนี้, และ 36 ผู้ชนะของรอบแรก. 12 ทีมที่ผ่านเข้ารอบนี้คือทีมที่มาจาก พรีเมียร์ลีก ฤดูกาล 2015–16 ไม่ได้มีส่วนร่วมในการแข่งขันยุโรปรายการใดๆ. การจับสลากสำหรับรอบสองจะมีขึ้นในวันที่ 13 สิงหาคม ค.ศ. 2015. (หมายเหตุ: หมายเลขในวงเล็บเป็นระดับสำหรับทีมในช่วงฤดูกาล 2015–16.)
นัด
แมตช์การแข่งขันจะลงเล่นสัปดาห์ระหว่างวันที่ 24 สิงหาคม ค.ศ. 2015.
ทีม
ทั้งหมด 32 ทีมที่ลงเล่นในรอบสาม: 8 ทีมที่เข้าสู่ในรอบนี้, และ 24 ผู้ชนะของรอบสอง. 8 ทีมที่ผ่านเข้ารอบนี้คือทีมที่มาจาก พรีเมียร์ลีก ฤดูกาล 2015–16 ที่ไม่ได้มีส่วนร่วมในการแข่งขันยุโรปรายการใดๆ ในฤดูกาล 2015–16. ไม่มีทีมวางในรอบนี้.
ทั้งหมด 16 ทีมที่ได้เล่นในรอบที่สี่, ผู้ชนะทั้งหมดของรอบที่สาม. ไม่มีทีมวางในรอบนี้. การจับสลากสำหรับรอบสี่จะมีขึ้นในวันที่ 23 กันยายน ค.ศ. 2015 หลังจากที่ ดาร์บีลอนดอนเหนือ. (หมายเหตุ: ตัวเลขในวงเล็บคือระดับสำหรับทีมในช่วงฤดูกาล 2015–16.) ทีมอันดับต่ำสุดในรอบนี้คือ ฮัลล์ ซิตี, มิดเดิลส์เบรอ, และ เชฟฟีลด์ เวนส์เดย์ที่ทั้งหมดเล่นในฟุตบอลลีกแชมเปียนชอปในดิวิชันสองของฟุตบอลอังกฤษ
นัด
แมตช์การแข่งขันจะลงเล่นสัปดาห์ระหว่างวันที่ 26 ตุลาคม ค.ศ. 2015.
ทีม
ทั้งหมด 8 ทีมที่ได้เล่นในรอบห้า, ผู้ชนะทั้งหมดของรอบที่สี่. ไม่มีทีมวางในรอบนี้.
นัด
แมตช์การแข่งขันจะลงเล่นสัปดาห์ระหว่างวันที่ 30 พฤศจิกายน ค.ศ. 2015.
ทีม
ทั้งหมด 4 ทีมที่เล่นในรอบรองชนะเลิศ, ผู้ชนะทั้งหมดของรอบห้า. ไม่มีทีมวางในรอบนี้.
นัดแรก
แมตช์การแข่งขันนัดแรกจะลงเล่นสัปดาห์ระหว่างวันที่ 4 มกราคม ค.ศ. 2016.
นัดที่สอง
แมตช์การแข่งขันนัดที่สองจะลงเล่นสัปดาห์ระหว่างวันที่ 25 มกราคม ค.ศ. 2016.
รอบชิงชนะเลิศ
การแข่งขันลีกคัพนัดชิงชนะเลิศจะมีขึ้นในวันที่ 28 กุมภาพันธ์ ค.ศ. 2016 ที่ สนามกีฬาเวมบลีย์.
ฟุตบอลทีมชาติสหรัฐอาหรับเอมิเรตส์
เคยเข้าแข่งขันฟุตบอลโลก 1 ครั้ง ในปี 1990 ที่ประเทศอิตาลี แต่แพ้รวดในรอบแบ่งกลุ่ม โดยพ่ายแพ้ให้กับโคลอมเบีย, เยอรมนีตะวันตก และยูโกสลาเวีย แต่ในอีกหลายปีถัดมา ทีมได้ที่สี่ในการแข่งขันเอเชียนคัพ ปี 1992 และรองชนะเลิศในปี 1996 โดยแพ้การยิงลูกโทษ นอกจากนี้พวกเขายังชนะเลิศ กัลฟ์คัพออฟเนชัน 2 ครั้ง ในปี 2007 และ 2013 พวกเขาได้ที่สามในการแข่งขันเอเชียนคัพ 2015 และเป็นเจ้าภาพในการแข่งขันเอเชียนคัพ 2019
ฉายา
ฉายาที่รู้จักกันโดยทั่วไปคือ "กองทัพชุดขาว" "บุตรของซายิด" และ "นักรบชุดขาวแห่งตะวันออกกลาง"
ในเดือนตุลาคม ค.ศ. 2012 สมาพันธ์ฟุตบอลเอเชีย (เอเอฟซี) ได้ประกาศข่าวเกี่ยวกับการผ่านเข้ารอบเอเชียนคัพ 2015 ของสหรัฐอาหรับเอมิเรตส์ ซึ่งปรากฏฉายา "ลิงทราย" ในข่าว เกิดกระแสวิพากษ์วิจารณ์เป็นอย่างมาก จนเอเอฟซีต้องออกมาขอโทษเรื่องดังกล่าว
สนามเหย้า
สนามเหย้าหลักที่สำคัญ ได้แก่ สนามกีฬาซายิดสปอร์ตซิตี ในอาบูดาบี นอกจากนี้ พวกเขายังใช้สนามกีฬามูฮัมหมัด บิน ซายิด และสนามกีฬาฮัซซา บิน ซายิด ซึ่งสร้างใหม่ เป็นสนามเหย้ารอง
การศึกษาภาษาญี่ปุ่นในสหรัฐอเมริกา
การศึกษาภาษาญี่ปุ่นในสหรัฐอเมริกา เริ่มขึ้นในปลายศตวรรษที่ 19 โดยมุ่งเน้นไปที่กลุ่มเยาวชนชาวอเมริกันเชื้อสายญี่ปุ่น และดำเนินการโดยกลุ่มผู้ปกครองและสถาบันชุมชน ในช่วงเวลาของศตวรรษถัดไป มันได้ขยายออกไปอย่างช้าๆ สำหรับผู้ที่ไม่ได้เป็นชาวญี่ปุ่นตลอดจนผู้ที่ไม่ได้ใช้ภาษาญี่ปุ่นเป็นภาษาแม่ (เด็กชาวต่างชาติส่วนใหญ่ได้รับการศึกษาภาษาญี่ปุ่นในโรงเรียนนานาชาติ) ในปี ค.ศ. 2006 จากการสำรวจของผู้เรียนภาษาต่างประเทศ โดย Japan Foundation ได้พบว่ามีครูผู้สอน 3,217 ราย ที่ทำการสอนภาษาญี่ปุ่นให้กับนักเรียน 117,969 ราย ใน 1,092 สถาบันที่ต่างกัน ซึ่งจำนวนนักเรียนได้ลดลงไป 16% นับจากการสำรวจตั้งแต่ปี ค.ศ. 2005 เป็นต้นมา
ประวัติ
การสอนภาษาญี่ปุ่นในสหรัฐอเมริกาช่วงแรก มีวัตถุประสงค์ที่จะให้เป็นภาษาพื้นบ้าน การอพยพเข้าสู่ฮาวายของชาวญี่ปุ่นเริ่มต้นในปี ค.ศ. 1868 และเข้าสู่แผ่นดินใหญ่ในปี ค.ศ. 1869 พ่อแม่กลุ่มอิเซอิ (ชาวญี่ปุ่นกลุ่มแรกที่อพยพเข้าเมือง) ต่างกังวลเกี่ยวกับการเปลี่ยนเป็นวิถีชีวิตไปเหมือนกับชาวอเมริกันของเด็กๆกลุ่มนิเซอิ (เด็กชาวญี่ปุ่นที่เกิดในประเทศแห่งใหม่) จึงได้จัดตั้งโรงเรียนนิฮนจิน เง็กโค ซึ่งเป็นโรงเรียนนอกระบบเพื่อสอนภาษาและวัฒนธรรมของประเทศที่เป็นบรรพบุรุษของพวกเขา ในฮาวาย โรงเรียนแห่งแรกได้ก่อตั้งขึ้นในยุค 1890 โดยในปีค.ศ. 1920 มีผู้มาลงทะเบียนเรียน 98 เปอร์เซ็นต์เป็นชาวอเมริกันเชื้อสายญี่ปุ่นในฮาวาย สถิติค.ศ. 1934 มีโรงเรียน 183 แห่ง กับนักเรียนรวมทั้งสิ้น 41,192 ราย ส่วนบนแผ่นดินใหญ่ มีโรงเรียนสอนภาษาญี่ปุ่นแห่งแรกชื่อ นิฮองโง กาคุอิน ในแคลิฟอร์เนีย ที่ก่อตั้งขึ้นในปีค.ศ. 1903 โดยในปีค.ศ. 1912 มีโรงเรียนทั้งสิ้น 18 แห่งที่จัดตั้งขึ้นในแคลิฟอร์เนียเท่านั้น
ประเทศรัสเซียในโอลิมปิกเยาวชน
ประเทศรัสเซียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศรัสเซีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ RUS
นับตั้งแต่ครั้งแรกที่ประเทศรัสเซียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติรัสเซียได้รับเหรียญรางวัลรวมทั้งหมด 228 เหรียญ โดยแบ่งเป็น 96 เหรียญทอง 74 เหรียญเงิน 58 เหรียญทองแดง
มัยมันสิงห์
มัยมันสิงห์ (ময়মনসিংহ) เป็นเมืองที่ได้รับสถานะเป็นนครในภาคมัยมันสิงห์ของประเทศบังกลาเทศ ริมฝั่งแม่น้ำพรหมบุตร ตั้งอยู่ตอนกลางค่อนไปทางเหนือของประเทศ เป็นศูนย์กลางการปกครองของภาคมัยมันสิงห์ เป็นที่ตั้งของสถาบันการศึกษาหลายแห่ง เช่น มหาวิทยาลัยการเกษตรบังกลาเทศ วิทยาลัยแพทย์มัยมันสิงห์ เป็นต้น เมืองตั้งอยู่ทางตอนเหนือของกรุงธากา เมืองหลวงของประเทศ ราว 120 กม.
ไธเอธิลเปอราซีน
ไธเอธิลเปอราซีน (Thiethylperazine)
เมทไดลาซีน
เมทไดลาซีน (Methdilazine)
ชาลส์ โบลเดน
ชาลส์ แฟรงก์ โบลเดน จูเนียร์ (Charles Frank Bolden, Jr.; 19 สิงหาคม ค.ศ. 1946 — ) เป็นอดีตผู้บริหารของนาซา ซึ่งเป็นพลตรีเกษียณจากนาวิกโยธินสหรัฐ และเป็นอดีตนักบินอวกาศของนาซา
ในปี ค.ศ. 1968 เขาสำเร็จการศึกษาจากโรงเรียนนายเรือสหรัฐ โดยได้เป็นนักบินทหารเรือและนักบินทดสอบ หลังจากที่เขารับราชการเป็นนักบินอวกาศแล้ว ก็ได้เป็นผู้บังคับบัญชานักเรียนทำการนายเรือที่โรงเรียนนายเรือ
เดือนกรกฏาคม ค.ศ. 2015 โบลเดนได้เปิดโอกาสให้ผู้คนทั่วโลกได้พูดคุยกับเขาทางช่องนาซา ทีวี ที่ถ่ายทอดสดผ่านเว็บไซต์ยูทูบ สำหรับภารกิจยานอวกาศนิวฮอไรซันส์เมื่อครั้งที่เดินทางผ่านดาวพลูโต  ส่วนในเดือนกันยายนของปีเดียวกัน เขาได้ให้เกียรติเยือนประเทศไทยด้วยตนเอง เพื่อเผยแพร่ความรู้ด้านวิทยาศาสตร์และเทคโนโลยีแก่เยาวชน
ตำบลทุ่งทราย
ทุ่งทราย เป็นตำบลในอำเภอทรายทองวัฒนา จังหวัดกำแพงเพชร เป็นที่ตั้งของศูนย์ราชการของอำเภอทรายทองวัฒนา ปัจจุบันมีประชากร 9,509 คน พื้นที่ตำบลอยู่ในเขตเทศบาลตำบลทุ่งทรายซึ่งเดิมมีฐานะเป็นสภาตำบลทุ่งทราย ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2550 นับเป็นเทศบาลตำบลแห่งแรกของอำเภอทรายทองวัฒนา
พื้นที่ตำบลทุ่งทรายก่อนการจัดตั้งเทศบาลนั้นมีการพัฒนาเป็นอย่างมาก กระทรวงมหาดไทยได้ใช้พระราชบัญญัติควบคุมอาคารในเขตองค์การบริหารส่วนตำบลทุ่งทราย เนื่องจากมีการขยายตัวในด้านการก่อสร้างอาคารและการผังเมืองเป็นจำนวนมาก สภาพสังคมมีโรงเรียนทั้งหมดหกแห่งและมีโรงพยาบาลทรายทองวัฒนาให้บริการประชาชน พื้นที่ตำบลทุ่งทรายบางส่วนอยู่ในเขตป่าหนองคล้า–ดงฉัตร ซึ่งแต่เดิมมีสภาพป่าไม้ที่อุดมสมบูรณ์มาก ทั้งไม้สัก ยาง มะค่า และประดู่ แต่ในปัจจุบันป่าไม้ดังกล่าวได้ถูกบุกรุกแผ้วถางทำลายเพื่อใช้พื้นที่ทำการเกษตรมาเป็นเวลานาน จนในขณะนี้สภาพป่าได้หมดไป
พระไอยการตำแหน่งนาพลเรือน นาทหาร หัวเมือง
'''พระไอยการตำแหน่งนาพลเรือน นาทหาร หัวเมือง พ.ศ. 1998''' เป็นกฎหมายที่ตราขึ้นในแผ่นดินสมเด็จพระบรมไตรโลกนาถ กษัตริย์ผู้ครองกรุงศรีอยุธยา เป็นกฎหมายที่กำหนดตำแหน่งศักดินา บรรดาศักดิ์ ลำดับชั้น โครงสร้างส่วนราชการในระบบราชการ สมัยโบราณ เทียบได้กับ กฎหมายระเบียบบริหารราชการแผ่นดิน ในปัจจุบัน แต่ในกฎหมายนี้ได้กำหนด ฐานันดรศักดิ์ประชาชนตั้งแต่ พระมหาอุปราชลงมาจนถึงพลเมืองขั้นต่ำสุดคือทาส พระไอยการนี้ กำหนดให้ประชาชนทุกคนมีศักดินาสูงต่ำ ตามคำสำคัญในโครงสร้างสังคม โดยศักดินานี้ กำหนดเป็นไร่ (หน่วยวัดพื้นที่ของไทยสมัยโบราณเท่ากับ 1,600 ตารางเมตร)
ตัวพระไอยการประกอบด้วย 3 ส่วนคือ ศักดินาของพลเรือน ศักดินาทหาร และศักดินาของขุนนางในห้วเมืองนอกราชธานี
โครงสร้างศักดินา
ภริยาของขุนนางที่เป็นภรรยาพระราชทาน หรือภรรยาหลวงถือศักดินาครึ่งหนึ่งของสามี อนุภรรยามีศักดินาครึ่งหนึ่งของภรรยาหลวง ภรรยาทาสที่มีบุตรแล้วศักดินาเท่ากับอนุภรรยา
สามเณรรู้ธรรม(คือสอบได้เปรียญ)ศักดินา 300 สามเณรไม่รู้ธรรม 200 พระภิกษุรู้ธรรมศักดินา 600 พระภิกษุไม่รู้ธรรมศักดินา 400 พระครูรู้ธรรมศักดินา 2,400 พระครูไม่รู้ธรรม ศักดินา 1,000 พราหม์มีความรู้ด้านศิลปศาสตร์ศักดินา 400 พราหม์ทั่วไปศักดินา 200 ตาปะขาวรู้ธรรมศักดินา 200 ตาปะขาวไม่รู้ธรรมศักดินา 100
นอกจากนี้ยังกำหนดไว้ว่า ไพร่ (ประชาชนทั่วไป) มีศักดินา 10-25 ไร่ ทาส,ขอทาน มีศักดินา 5 ไร่
ศักดินานี้ ไม่ใช่จำนวนที่นาที่ถือครองจริงๆ เป็นเพียงแต่ตัวเลขจัดลำดับชั้น (Ranking)ของประชาชนในราชอาณาจักร เนื่องจากสังคมไทยสมัยโบราณเป็นสังคมเกษตรกรรม การถือครองที่นาเป็นเครื่องชี้ฐานะของคนในสังคม ดังนั้น ระบบการจัดลำดับชั้นของสังคม จึงใช้การนับจำนวนนาเป็นหลัก เพื่อให้ประชาชนสามารถเข้าใจง่ายในบริบทและโครงสร้างสังคมสมัยนั้น ส่วนจำนวนการถือครองที่นาจริงๆ นั้นเป็นทรัพย์สิน ไม่ได้เกี่ยวข้องกับระบบศักดินา ดังจะเห็นได้ว่า ทาสและขอทาน หรือพระภิกษุก็มีการกำหนดศักดินาไว้ ศักดินาจึงไม่ใช่สิทธิในการถือครองที่ดิน
กฎหมายที่กำหนดศักดินาในสังคมไทยได้ถูกแก้ไขเพิ่มเติมในรัชสมัยรัชกาลที่ ๒ รัชกาลที่ ๕ และรัชกาลที่ ๖ แห่งกรุงรัตนโกสินทร์ คือ พระไอยการตำแหน่งนาเมืองนครศรีธรรมราช จ.ศ.๑๑๗๓(กฎหมายตราสามดวง ฉบับจัดพิมพ์โดยมหาวิทยลัยธรรมศาสตร์และการเมือง พ.ศ. ๒๕๔๘ หน้า ๔๒๔) พระบรมราชโองการประกาศศักดินาทูต (ราชกิจจานุเบกษา เล่ม ๓ หน้า ๓๑๘) พระราชบัญญัติตำแหน่งศักดินาพระบรมวงศานุวงศ์ (ราชกิจจานุเบกษา เล่ม ๔ หน้า ๒๖๕) พระราชบัญญัติศักดินาทหาร(ราชกิจจานุเบกษา เล่ม ๕ แผ่นที่ ๒๑) พระบรมราชโองการประกาศศักดินาผู้พิพากษาและข้าหลวง(ราชกิจจานุเบกษาเล่ม ๙ แผ่นที่ ๒๔) พระราชบัญญัติศักดินาขุน หมื่น นายเวร เสมียน (ราชกิจจานุเบกษา เล่ม ๙ แผ่นที่ ๓๐) รายละเอียดเพิ่มเติมค้นได้จากราชกิจจานุเบกษา
ไฮดรอกซีเอทิลโปรเมทาซีน
ไฮดรอกซีเอทิลโปรเมทาซีน (Hydroxyethylpromethazine)
โรคเบื่ออาหารเหตุจิตใจ
โรคเบื่ออาหารเหตุจิตใจ (anorexia nervosa) หรือ อะนอเร็กเซีย เป็นความผิดปกติของการรับประทานที่ผู้ป่วยมีลักษณะน้ำหนักลด จำกัดอาหาร มีความกลัวน้ำหนักขึ้นและมีความต้องการที่จะผอมอย่างมาก ผู้ป่วยอะนอเร็กเซียมักมองว่าตัวเองมีน้ำหนักเกินทั้งที่ในความจริงมีน้ำหนักต่ำกว่าเกณฑ์และมักปฏิเสธว่าตัวเองมีปัญหาด้านน้ำหนักลด พวกเขามักใช้วิธีลดน้ำหนักด้วยการทานน้อย ออกกำลังกายอย่างหนัก ทำให้ตัวเองอาเจียนหรือใช้ยาระบาย ภาวะแทรกซ้อนจากโรคนี้ได้แก่โรคกระดูกพรุน ภาวะการมีบุตรยาก โรคหัวใจ ในผู้หญิงมักพบภาวะขาดประจำเดือน
สาเหตุของอะนอเร็กเซียยังไม่เป็นที่ทราบแน่ชัด แต่พบว่ายีนบางตัวส่งผลต่อผู้ป่วยที่เป็นแฝดแท้มากกว่า ปัจจัยด้านสังคมที่ให้คุณค่ากับความผอมส่งผลให้อัตราโรคนี้สูงขึ้นเช่นกัน โรคอะนอเร็กเซียพบได้ในอาชีพที่เกี่ยวข้องกับรูปลักษณ์เช่น นักกีฬา นักเดินแบบและนักเต้นรำ รวมถึงหลังจากประสบความเครียดหรือเหตุการณ์ที่ส่งผลต่อจิตใจ การวินิจฉัยทั่วไปจะใช้การวัดน้ำหนักและแบ่งความรุนแรงตามดัชนีมวลกาย (BMI) ในผู้ใหญ่ที่ป่วยเป็นโรคอะนอเร็กเซียระดับต่ำจะมีค่า BMI สูงกว่า 17, ระดับกลาง BMI 16-17, ระดับสูง BMI 15-16 และระดับร้ายแรง BMI ต่ำกว่า 15 โรคอะนอเร็กเซียมีภาวะตั้งต้นในช่วงวัยรุ่นถึงวัยผู้ใหญ่ตอนต้น
การรักษาโรคอะนอเร็กเซียจะเป็นการฟื้นฟูน้ำหนัก รักษาด้านจิตใจและพฤติกรรม มีรายงานว่าการบำบัดแบบอื่น ๆ เช่นการบําบัดทางความคิดและพฤติกรรมและการบำบัดครอบครัวมอดส์ลีย์ได้ผลเช่นกัน ผู้ป่วยบางรายอาจประสบโรคนี้ช่วงเดียวแล้วอาการดีขึ้น ในขณะที่บางรายอาจป่วยได้หลายช่วงในเวลาหลายปี มีรายงานว่าภาวะแทรกซ้อนจะลดลงหากกลับมามีน้ำหนักตามเกณฑ์อีกครั้ง
คมชัดลึก อวอร์ด ครั้งที่ 18
คมชัดลึก อวอร์ด ครั้งที่ 18 เป็นงานประกาศรางวัลคมชัดลึก อวอร์ด ในครั้งที่ 18 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2564 พิธีการมอบรางวัลมีขึ้นในวันที่ 31 มีนาคม พ.ศ. 2565 (เดิมกำหนดจัดในวันที่ 29 มีนาคม) ณ หอประชุมใหญ่ ศูนย์วัฒนธรรมแห่งประเทศไทย โดยในปีนี้ใช้ธีมในการจัดงานว่า "White of Begining" หรือ สีขาวแห่งการเริ่มต้นใหม่
รางวัล
คมชัดลึก อวอร์ด ครั้งที่ 18 มีการเพิ่มรางวัลในสาขาต่าง ๆ โดยสาขาละคร/ซีรีส์ ได้เพิ่มรางวัลละครสร้างสรรค์สังคมยอดเยี่ยม ขณะที่รางวัลป็อบปูลาร์โหวต ได้มีการปรับจำนวนเป็น 9 สาขา คือรางวัลเดิมได้แก่ นักร้องเพลงไทยสากลยอดนิยม, ภาพยนตร์ไทยยอดนิยม, นักแสดงชายยอดนิยม, นักแสดงหญิงยอดนิยม และ ละครไทย/ซีรีส์ไทยยอดนิยม และรางวัลใหม่เพิ่มอีก 4 สาขาคือ Influencer สร้างสรรค์สังคมยอดนิยม, Influencer LGBTQ ยอดนิยม, Influencer ยอดนิยม และ คู่จิ้นยอดนิยม ต่อมาได้ยกเลิก 3 รางวัล Infulencer และเปลี่ยนเป็นรางวัล LGBTQ+ ยอดนิยม รวมเป็น 7 รางวัล
สำหรับผู้ที่ได้รับรางวัล และผู้ที่ถูกเสนอชื่อเข้าชิง มีดังนี้ (ผู้ชนะจะขึ้น ตัวหนา (‡))
รัฐกินตานาโร
รัฐกินตานาโร (Quintana Roo) เป็น 1 ใน 31 รัฐของประเทศเม็กซิโก ตั้งอยู่ทางตะวันออกของคาบสมุทรยูกาตัน อยู่ติดกับรัฐยูกาตันและรัฐกัมเปเชทางทิศเหนือและตะวันตก ติดกับทะเลแคริบเบียนทางทิศตะวันออก และติดกับประเทศเบลีซทางทิศใต้ เมืองหลวงของรัฐกินตานาโรคือเมือง เชตูมัล
รัฐกินตานาโร มีเมืองพักตากอากาศอยู่หลายเมือง เช่น กังกุน, เกาะโกซูเมลและมูเคเรส, เมืองบากาลาร์, เฟลิเปการ์ริโยปวยร์โต (Felipe Carrillo Puert), ปลายาเดลการ์เมน (Playa del Carmen), ปวยร์โตคัวเรซ (Puerto Juárez), อากูมัล (Akumal), ชกาลัก (Xcalak), และปวยร์โตโมเรโลส (Puerto Morelos) และยังมีเมืองโบราณอารยธรรมมายาอย่างเมือง Chacchoben, Chakanbakán, Chamax, Coba, Dzibanché, El Meco, Ichpaatán, Kohunlich, Muyil, Oxtankah, Tancah, Tulum, Tupak, Xel-Há, และ Xcaret
รัฐครอบคลุมพื้นที่ 50,351 ตร.กม. (19,440.6 ตร.ไมล์) และจากการสำรวจประชากรในปี ค.ศ. 2005 มีประชากร 1,135,309 คน รัฐยังมีอัตราการเพิ่มประชากรอย่างรวดเร็วเนื่องจากการก่อสร้างโรงแรมและความต้องการคนงาน มีประชากรจากรัฐยูกาตัน รัฐกัมเปเช รัฐตาบัสโก และรัฐเบรากรุซ อพยพเข้ามา แต่ถึงกระนั้นบริเวณที่ตั้งรีสอร์ตก็มักจะได้รับผลกระทบจากเฮอร์ริเคนอันเนื่องมาจากที่ตั้ง
ชื่อของรัฐตั้งขึ้นตาม อันเดรส กินตานา โร (Andrés Quintana Roo)
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเพชรบุรี
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองเพชรบุรีและอำเภอบ้านแหลม (ยกเว้นตำบลบางตะบูน ตำบลบางตะบูนออก และตำบลบ้านแหลม)
เขต 2
เขตเลือกตั้งที่ 2 ประกอบด้วยอำเภอท่ายางและอำเภอชะอำ
เขต 3
เขตเลือกตั้งที่ 3 ประกอบด้วยอำเภอบ้านลาด อำเภอแก่งกระจาน อำเภอหนองหญ้าปล้อง อำเภอเขาย้อย และอำเภอบ้านแหลม (เฉพาะตำบลบางตะบูน ตำบลบางตะบูนออก และตำบลบ้านแหลม)
ภัยพิบัติเขื่อนบรูมาจิญญู
ภัยพิบัติเขื่อนบรูมาจิญญู เกิดขึ้นในวันที่ 25 มกราคม พ.ศ. 2562 เมื่อเขื่อนกักเก็บหางแร่เขื่อนหนึ่งที่เหมืองสินแร่เหล็กใกล้เมืองบรูมาจิญญู รัฐมีนัชเจไรช์ ประเทศบราซิล เกิดความขัดข้องอย่างมหันตภัย โดยได้พังทลายลง ส่งผลให้น้ำโคลนและของเสียจากการทำเหมืองไหลบ่าเข้าท่วมหมู่บ้านใกล้เคียงซึ่งอยู่ในเขตชนบท ผู้ดำเนินการเขื่อนคือบริษัทเหมืองแร่วาลี (Vale) ซึ่งเคยมีส่วนเกี่ยวข้องกับภัยพิบัติเขื่อนเบ็งตู โรดรีกิส ใน พ.ศ. 2558
มีควิตาซีน
มีควิทาซีน (Mequitazine)
คลื่น
คลื่น หมายถึง ลักษณะของการถูกรบกวน ที่มีการแผ่กระจาย เคลื่อนที่ออกไป ในลักษณะของการกวัดแกว่ง หรือกระเพื่อม และมักจะมีการส่งถ่ายพลังงานไปด้วย คลื่นเชิงกลซึ่งเกิดขึ้นในตัวกลาง (ซึ่งเมื่อมีการปรับเปลี่ยนรูป จะมีความแรงยืดหยุ่นในการดีดตัวกลับ) จะเดินทางและส่งผ่านพลังงานจากจุดหนึ่งไปยังอีกจุดหนึ่งในตัวกลาง โดยไม่ทำให้เกิดการเคลื่อนตำแหน่งอย่างถาวรของอนุภาคตัวกลาง คือไม่มีการส่งถ่ายอนุภาคนั่นเอง แต่จะมีการแกว่งกวัด (oscillation) ไปกลับของอนุภาค อย่างไรก็ตามสำหรับ การแผ่รังสีคลื่นแม่เหล็กไฟฟ้า และ การแผ่รังสีแรงดึงดูด นั้นสามารถเดินทางในสุญญากาศได้ โดยไม่ต้องมีตัวกลาง ลักษณะของคลื่นนั้น จะระบุจาก สันคลื่น หรือ ยอดคลื่น (ส่วนที่มีค่าสูงขึ้น) และ ท้องคลื่น (ส่วนที่มีค่าต่ำลง) ในลักษณะ ตั้งฉากกับทิศทางเดินคลื่น เรียก "คลื่นตามขวาง" (transverse wave) หรือ ขนานกับทิศทางเดินคลื่น เรียก "คลื่นตามยาว" (longitudinal wave)
ชนิดของคลื่น
1.1 การจำแนกคลื่นตามลักษณะของตัวกลาง แบ่งออกเป็น 2 ประเภท ดังนี้
1) คลื่นกล (mechanical wave) คือ คลื่นที่ต้องอาศัยตัวกลางในการเคลื่อนที่สามารถถ่ายทอดและโมเมนตัมโดยอาศัยความยืดหยุ่นของตัวกลาง เช่น คลื่นเสียง คลื่นน้ำ คลื่นในเส้นเชือก
1.2 การจำแนกคลื่นตามลักษณะการกำเนิดคลื่น แบ่งเป็น 2 ประเภท ดังนี้
2) คลื่นต่อเนื่อง (continuous wave) คือ คลื่นที่เกิดจากการสั่นของแหล่งกำเนิดหลายครั้งติดต่อกัน ทำให้เกิด คลื่นหลายลูกติดต่อกัน โดยความถี่ของคลื่นที่เกิดขึ้นเท่ากับความถี่ของการรบกวนของแหล่งกำเนิดคลื่น เช่น คลื่นน้ำที่ เกิดจากการใช้มอเตอร์
1.3 การจำแนกคลื่นตามลักษณะการเคลื่อนที่แบ่งออกเป็น 2 ประเภท คือ
1) คลื่นตามขวาง (transverse wave) เป็นคลื่นที่ส่งผ่านไปในตัวกลางแล้วทำให้อนุภาค ในตัวกลางเคลื่อนที่ตั้งฉากกับทิศทาง การเคลื่อนที่ของคลื่น เช่น คลื่นตามขวางในเส้นเชือก คลื่นแสง
2) คลื่นตามยาว (longitudinal wave) เป็นคลื่นที่ส่งผ่านไปในตัวกลางแล้วทำให้อนุภาคในตัวกลางเคลื่อนที่ตามแนวขนานกับ ทิศการเคลื่อนที่ของคลื่น เช่น คลื่นเสียง คลื่นสปริง
ตัวกลางของคลื่น
ตัวกลางที่คลื่นใช้ในการแผ่กระจายออก แบ่งออกเป็นประเภทได้ตามคุณลักษณะต่อไปนี้: